Kornhochheim

eta|disde la centra lavejo: vido suden; fone la kirko
eta|la luterana Nikolao-kirko
Kornhochheim estis de la 14-a de marto 1974 kvartalo de Neudietendorf (GDR, ekde oktobro 1990 en Germanio); de 2019 ambaŭ apartenas samrange al la komunumo Nesse-Apfelstädt en la distrikto Gotha de la federacia lando Turingio. Ĝi havis ne tute 1000 loĝantojn. La loĝloko estiĝis kvazaŭ rektangula rondplacvilaĝo sur altaĵo sude de la rojo Weidbach. Arndt Schumann: Eine Wanderung durch gebaute Geschichte – Von Kornhochheim nach Neudietendorf, Jubiläumsausgabe Neudietendorf 2000 La suda mueleja kanalo estas la limo kun Dietendorf. Najbaraj loĝlokoj estas Apfelstädt (okcidente 2 km), Sülzenbrücken (sudokcidente 3 km), Thörey (sude 3 km) kaj Erfurt-Molsdorf (oriente 3 km).

 Historio 
Fondite ene de la administrujo Wachsenburg (la kirko de Kornhochheim datas de la 12-a jarcento), ĝi estis de la 16-a jarcento parto de la duklando Saksio-Vajmaro, dum la Tridekjara Milito de 1618 ĝis 1648 neniu loĝis tie. De 1640 ĝi formale etis parto de Saksio-Gotao (post la milito la loko reekloĝiĝis), de 1675 de Saksio-Gotao-Altenburgo kaj de 1825 de Saksio-Koburgo kaj Gotao. Post la Unua Mondmilito, Kornhochheim iĝis parto de la distrikto Gotha. Nokte post la 8-a aprilo 1945 la artilerio de la Aliancanoj bruligis la kirkoturon, du domojn, la lernejon kaj plurajn garbejojn. Mortis loĝantino.Horst Benneckenstein: "Im Gasthof der Brüdergemeine Angriff geplant" - ĉe: Thüringische Landeszeitung, 8.5.2009 

Decidiga por la aranĝo de la vilaĝa centra placo estis la tiea fonto Davidsborn; norde de ĝi estiĝis grandaj farmistaj ejoj kiuj rekonstruiĝis post 1648. Estante kun keloj, ili havas fortimpresajn grandajn pordojn ĉe la suda fasado. La fasadoj spektantaj norden havas naturŝtonan muron laŭ la sama konstrumetodo kiel la tombeja muraro. Sude de la foirejo videblas porĉevala lavejo, la iama vilaĝa lageto. Dum la 20-a jarcento uzis ĝin la fajrobrigadistoj post novaranĝo komence de la 20-a jarcento. Antaŭe ĝi estis estinta aŭtentika ĝenerala porvilaĝa lageto. Tiam dumsomere oni enveturigis eĉ ĉarojn por eviti rad-damaĝojn.

Ĉ. 80 metrojn supre de la strateto Kirchgasse estis ĝis la 1980-a jaroj la ĉefa puto kiu provizis akvon almenaŭ al ok familioj. La tuto ekis malfunkcii post strata asfaltigo. Rekte ĉekirke, je la suda finiĝo de Kirchgasse spekteblas la iama lernejo, en trabfaka domo de 1768. Postaj uzoj estis kiel administra buroo, loĝejo aŭ taverno Zur Alm. Sude de la Davida Puto estis ĝis post 1945 interesa trabfakaĵo servinta kiel bierfarejo kaj fajrobrigadejo. Nuntempe modesta ejo samloka servas al la fajroestingistoj. Sude de la vilaĝa kerno estiĝis kolĥozoj; post la Turniĝo ĝi fariĝis la kompanio Landgut GmbH. Ĉirkaŭ la jaro 1980 troviĝis tie milo da bredataj bovoj. Oriente de la strato en la direkto de Neudietendorf estiĝis sur alta ebenaĵo sude de la monto Kirchberg moderna kaj ŝatata setlejo kun unufamiliaj domoj.

 Ekonomio kaj trafiko 
El agrikultura vilaĝo estiĝis fine de la 20-a jarcento ŝanĝo al loĝada zono. Multaj enloĝantoj perlaboras nun la vivon en la grandmetia teritorio suda Gewerbegebiet Süd kun la apuda Erfurter Kreuz. Tra Kornhochheim kondukas la landa ŝoseo L 1044 kiu venigis onin al la aŭtovojoj A4 kaj A71. Liniaj busoj cirkulas al Gotao, al la grava stacidomo de Neudietendorf kaj al la nordo de Arnstadt. De aprilo 2008, Kornhochheim estas parto de la trafikunio VMT. 

 Vidindaĵoj  
 Nikolao-kirko: romanika origino, portalo el la 15-a jarcento; tura rekonstruo en pli malimpresa maniero en 1952.

 Monumenta menhiro por falintaj soldatoj, kun ŝanĝoj faritaj dum la GDR-tempo.

 Surkampa kruco Kummelkreuz: de 2000, signo de la paca germana reunuiĝo"Kummelkreuz" soll in Kornhochheim an die Wiedervereinigung erinnern" - gazetara komunikado de Erfurta episkopujo, 27.9.2007; laŭ iniciato de katolikoj el Neudietendorf kaj volontulaj fajrobrigadistoj.

 Notoj 

 Eksteraj ligiloj 

Kornhochheim sur la paĝaro de Nesse-Apfelstädt () 

Kategorio:Distrikto Gotha